《别赵运使二首 其二》
宋代·彭龟年

用民如用马，可御不可驰。论人如论医，贵常不贵奇。

古来才智士，日与功名期。傥遂李广侯，文帝数乃奇。

先生盘石宗，一节江南归。圣皇夜半席，宁以鬼神移。

遥知清问下，万里寄一辞。当使觳觫牛，不独见乃知。

作者简介：（1142—1206）临江军清江人，字子寿，号止堂。尝从朱熹、张栻游。孝宗乾道五年进士。授宜春尉。累除秘书郎兼嘉王府直讲。宁宗时拜吏部侍郎兼侍读，议论忠直，操行坚正。指斥韩侂胄，庆元二年被追官、勒停。嘉泰三年起知赣州，以疾辞，除集英殿修撰、提举冲佑观。开熙二年，守宝谟阁待制致仕。卒谥忠肃。有《止堂集》。